open-index/open-wikipedia-markdown huggingface dataset:
Mediaverkstedet i Bergen

**Mediaverkstedet i Bergen** (**MiB**) er en ideell organisasjon i Bergen for folk som vil drive med filmarbeid – primært digital video (DV). Her blir det laget; kortfilm, musikkvideoer, installasjoner, dokumenteringer, søknadsfilmer til filmskoler, dokumentarer m.m.

MiB er en organisasjon som har til formål å: Fremme allmenn interesse for arbeid med film og video, bilde og lyd, og skape bevissthet om medias virkemidler og påvirkningskraft. Skape et aktivt miljø hvor det utvikles og produseres fri, kunstnerisk og ikke-kommersiell film, video og andre mediauttrykk, samt medvirke til distribusjon og visning av slike produksjoner.

## Formål
- Stille til allmenn disposisjon utstyr for slike mediaproduksjoner, og gi opplæring i bruken av det.

- Arrangere kurs, workshops, seminarer og temakvelder.

- Være et forum for utveksling av råd, ideer og hjelp til prosjektutvikling, og en møteplass for ulike fagfelt og erfaringsnivåer.

- Søke internasjonalt samarbeid med liknende verksteder og organisasjoner for utveksling av erfaring, kompetanse og materiale.

- Utvikle kontakt med grupper og   institusjoner   innen teater, dans og ulike kunstneriske uttrykk, samt universitet, høyskoler og andre relevante læresteder og miljøer.

- Knytte seg opp mot nettverk for distribusjon av frie mediaproduksjoner og aktivt medvirke til utveksling og visning av slike.

## Eksterne lenker
* Mediaverkstedet i Bergen
* USF-verftet
Trygve Beisvåg

**Trygve Beisvåg** (født 9. august 1904 i Namdalen, død 5. november 1970 i Trondheim) var en norsk langrennsløper. Han vant det første Birkebeinerrennet i 1932 og konkurrerte for Vålerengens Idrettsforening. Han kom på 7.-plass på 5-mila i Holmenkollen i 1931, og hadde flere topplasseringer i Birkebeinerrennet etter 1932. Han var seinere aktiv i Freidig, Trondheim.

## Referanser
Delstatsborgerskap

**Delstatsborgerskap** er et begrep som gjerne knytter seg til USA, som er en føderasjon av 50 delstater. Borgerskap ble opprinnelig definert i artikkel 4 i USAs grunnlov, og senere tydeliggjort gjennom det 14. grunnlovstillegg, som deklarerer: «Alle personer født eller naturalisert i De forente stater, og underlagt slik jurisdiksjon, er borgere av De forente stater og av delstaten hvori de er bosatt.»

Mens det å være statsborger av USA kommer som et resultat av fødsel eller naturalisering, er delstatsborgerskap basert på fødsel eller domisil. I amerikansk rett er delstatsborgerskap avgrenset fra statsborgerskap.
Røros stasjon

**Røros** (sørsamisk: *Plaassja*) er en jernbanestasjon på Rørosbanen og ligger ved Røros i Trøndelag. Stasjonen ligger 399,05 kilometer fra Oslo S og rundt 628 meter over havet. Stasjonen er endestasjon for regiontogene som går til stasjonene i henholdsvis Trondheim og Hamar. 

Stasjonsbygningen ble offisielt åpnet i 1877 ved åpningen og ferdigstillelsen av Rørosbanen. Fra åpningen og frem til 11. desember 1944 var stasjonen sekkestasjon. Den var tilknyttet hovedstrekningen mot nord via en 2&nbsp;km lang sidelinje fra Statene. Etter at en ny strekning på 3,6&nbsp;km sør for Håelva ble tatt i bruk ble stasjonen gjennomgangsstasjon, og den opprinnelige 1,55&nbsp;km lange strekningen mellom Statene og km&nbsp;395,5 ble nedlagt. 

Den 4. januar 2000 kom stasjonen i søkelyset ved et togførerbytte da en togulykke ved Åsta lenger sør førte til at et tog fra Trondheim kolliderte med et lokaltog fra Hamar, i det som senere har blitt kalt Åsta-ulykken. I 2002 ble rundt 12 millioner kroner investert i Røros stasjon, som ble åpnet på nytt den 11. oktober samme år samtidig med en markering av 125-årsjubiléet til Rørosbanen.

## Litteratur
* 
* 

## Referanser




## Eksterne lenker
Julian Dicks

**Julian Andrew Dicks** (født 8. august 1968 i Bristol) er en tidligere engelsk fotballspiller. Hans posisjon på banen var venstreback. Han var kjent som en hardhaus, og kallenavnet hans var «The Terminator».

Dicks begynte sin karriere i 1985 i Birmingham. Han ble i klubben til 1988, da han ble kjøpt til West Ham for £300&nbsp;000. Han spilte 159 ligakamper og scoret 29 mål for London-klubben.

17. september 1993 ble han kjøpt til Liverpool for £1&nbsp;500&nbsp;000 av manager Graeme Souness. Dicks ble ikke noen suksess i Anfield-klubben, og etter kun en sesong returnerte han til West Ham etter å ha spilt 28 kamper og scoret 3 mål for de røde.

I sin andre periode i West Ham ble han en stor suksess. Han ble fire ganger kåret til årets spiller av supporterne.

Dicks forlot fotballen for godt i 2002 på grunn av skader. Han begynte med golf, og ble faktisk profesjonell spiller. Skadene gjorde at han ikke kunne satse fullt på golfen, og spiller nå kun for moro skyld.

Dicks følger nøye med hva som skjer i West Ham, og i sesongen 2004/2005 kritiserte han offentlig daværende manager Alan Pardew.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
Marit Tennfjord

:*For SV-politikeren, se [[Marit Tennfjord (politiker)]]*

**Marit Helene Tennfjord** (1911–2004) var organist, musikkpedagog og kordirigent. 

Hun studerte ved Musikkonservatoriet i Oslo, arbeidet som klaverlærer, organistvikar og etterhvert som organist i Drøbak kirke fra 1945 til 1959. I 1962 fikk hun ansettelse i Oppsal kirke, Oslo; en stilling hun hadde helt til oppnådd pensjonsalder i 1981. 

Hun var en merittert kordirigent, med ansvar for By- og bygdelagskoret, Oslo Damekor og Oppsal skoles pikekor. Under Marit Tennfjords ledelse fra 1966 til 1985 gjorde skolens kor flere plateinnspillinger og hentet hjem en rekke utmerkelser: flere førstepriser i NRKs landskonkurranse for barne- og ungdomskor, finaleplass i BBCs verdenskonkurranse *[[Let the people sing]]*, og Spellemannprisen 1982 i åpen klasse for platen *Oppsal Skoles Pikekor*.

Hun mottok Kongens fortjenstmedalje i gull i 1981.

Tennfjord var datter av verksmester Edvard Kolberg og Johanne Andreasdatter Torp.

## Referanser
Archer (artillerisystem)

**Archer** eller **Artillerisystem 08** er et multinasjonalt prosjekt for å utvikle neste generasjons selvdrevet artilleri for Sverige, ledet av BAE Systems AB. Hjertet i systemet er en automatisert 155 mm L/52 haubits montert på et hjulgående 6×6 chassis.  Systemet som helhet består i tillegg av et forsyningskjøretøy for ammunisjon, et støttekjøretøy og Excalibur styrte granater. De fire første utdanningskanonene ble tatt i bruk av Sverige 18. oktober 2013.

Archer er i stand til å beskyte mål 60 kilometer unna med GPS-styrte 155 mm-granater.

## Historie

Prosjektet startet i 1995 som et svensk forskningsprosjekt basert på FH 77.  Testsystemene ble hetende FH 77BD og FH 77BW. I 2004 hadde det blitt tatt fram to prototyper med FH 77B montert på en modifisert Volvo A30D dumper.

Til å begynne med var Danmark del av prosjektet, men trakk seg ut samtidig med at Norge kom med i 2006–2007. I Norge skulle Archer erstatte de drøyt 40 år gamle M109-skytsene i 2012.

Kostnadsrammene for prosjektet var på 1&nbsp;820 millioner kroner, og 24 skyts skulle anskaffes til hver nasjon. Prosjektets prisjusterte kostnadsramme var i 2011 1&nbsp;947 millioner kroner. Ett skyts var planlagt levert i 2011, og de resterende skulle leveres i perioden 2012–2013. Status i desember 2013 var at ingen skyts var levert til Norge. Norge trakk seg fra kontrakten 6. desember 2013 på grunn av manglende fremdrift i prosjektet. Man konkluderte med at Archer ikke vil fylle det norske Forsvarets behov innenfor tidsrammen som var tilgjengelig.

På et senere tidspunkt bestilte Norge K9 Thunder fra Sør-Korea istedet.

## Tekniske data
* Hastighet: 70 km/h
* Rekkevidde på vei: 500 km
* Mannskap: 4 (1 vognfører, 3 mannskaper) eller 2 (1 vognfører og 1 mannskap) i nødstilfelle
* Bestykning: 155 mm/L52 haubits
* Ildhastighet: 8-9 skudd/min
* Rekkevidde: 30 km med standardgranater, 40 km med base-bleed, 50 km med Excalibur

## Se også
* Dumper
* Giat Caesar (fransk konkurrent)

## Referanser
Flatås

**Flatås** har flere betydninger:

*Flatås (etternavn) &ndash; et etternavn
*Flatås Idrettslag &ndash; idrettslag fra Flatåsen i Trondheim
*Flatåsen &ndash; forkortelse for Flatåsen, bydel i Trondheim
Per Sæmund Bjørkum

**Per Sæmund Bjørkum** (født 27. juli 1970) er en norsk folkemusiker, fiolinist og førsteamanuensis i felespill ved Norges musikkhøgskole. 

Han har hovedfag fra Norges musikkhøgskole i 1995 med professor Magnus Ericsson som lærer. Bjørkum har folkemusikktradisjonen sin fra Vågå, og gikk i spelemannslære hos Pål Skogum 1977-1990. 
Bjørkum er medlem av Det Norske Kammerorkester fra 1990, og fra 1997 har han vært ansatt i Oslo-filharmonien. 

Per Sæmund Bjørkum har vunnet sin klasse på Landskappleiken flere ganger.

Han har de siste 15 åra hatt utstrakt konsertvirksomhet sammen med bla Jon Faukstad, Kåre Nordstoga og Halvor Håkanes, og bla vært solist med Kringkastingsorkestret og Trondheimsolistene i Henning Sommerros verk *BRIMI*, som er skrevet til Per Sæmund. 

## Diskografi
* *[[Slåttar frå Torger Olstads Notebok]]* (Bergen Digital, 1993) Liveinnspilling med Jon Faukstad
* *[[Den vàre fela]]* (Grappa, 1994)
* *[[Berg og vatn]]* (Grappa, 2001). (Spellemannprisen 2001)
* *[[Konsert på Kleppe]]* (JPS, 2006), med Jon Faukstad
* *[[Brimi og fem nordiske portrett]]* (2017), med Jon Faukstad
;Singler
* *Huldre nedpå kveen/Galopp brilliante* (2005), med Jon Faukstad
### Deltar på
* På norsk: *[[Eg er liten eg, men eg vågar meg &ndash; Unge folkemusikarar]]* (1985)
* Jon Faukstad: *[[Norske drag &ndash; Folkemusikk på akkordeon]]* (1993)
* Ellen, Olav & Aasmund Nordstoga: *[[Livet er godt]]* (1994)
* Knut Reiersrud: *[[Klapp (album)|Klapp]]* (1995)
* Jonas Fjeld, Sondre Bratland, Vibeke Saugestad & Gunn Heidi Larsen: *[[Hank Williams på Norsk]]* (1995)
* Musikkmagasinet Ballade: *[[Tradisjonen tro?]]* (1995)
* Masterpieces from Norway: *[[Masterpieces from Norway &ndash; Old Time Dance Music]]* (1997)
* Heilo: *[[Devil's Tune: Ethnic Music From the Twilight Zone]]* (1998)
* Heilo: *[[Music from Norway (album)|Music from Norway]]* (1998)
* Heilo: *[[Førde Internasjonale Folkemusikkfestival &ndash; Høgdepunkt]]* (1999)
* Heilo: *[[Masterpieces From Norway: Traditional Folk Music]]* (1999)
* Annbjørg Lien: *[[Baba Yaga]]* (1999)
* Johanna Demker: *[[Things We Do]]* (2001)
* Heilo: *[[Norsk folkemusikk og folkedans]]* (2001)
* Norske Trekkspilleres Landsforbund: *[[Årene går &ndash; trekkspillet består]]* (2001)
* Skogumsbrørne: *[[Slåttespel frå Gudbrandsdalen]]* (2006)
* Maj Britt Andersen: *[[Onger er rare]]* (2006)
* Odd Nordstoga: *[[Heim te mor]]* (2006)
* Jon Faukstad: *[[Accordion Chamber]]* (2007)
* Trond Brænne: *[[Troll (Trond Brænne-album)|Troll]]* (2007)
* Jon Faukstad, Kvarts & Oddvar Nygaard: *[[Ekte døl]]* (2008)
* Music Export Norway: *[[Norway World and Traditional 2nd Edition]]* (2008)
* Heilo: *[[Norsk brygg]]* (2010)
* Maj Britt Andersen: *[[Julekveldsvise EP]]* (2010)
* Aasmund Nordstoga: *[[Guten &ndash; Songar av Aasmund Olavsson Vinje]]* (2013)
* Maj Britt Andersen: *[[Mitt hjerte er ditt &ndash; en hyllest til Alf Prøysen]]* (2014)
* Sondre Bratland: *[[Gje meg handa di &ndash; utvalde viser & salmer]]* (2015)
* Åshild & Ingfrid Breie Nyhus: *[[Halvorsen • Kvandal • Nyhus: Hardanger Fiddle In Art Music]]* (2016)

## Eksterne lenker
* Egen hjemmeside
* JPS Records' nettsted
.vg

**.vg** er De britiske Jomfruøyers nasjonale toppnivådomene (ccTLD) for Internett.

.vg er også brukt som en forkortelse for «Video Game» av Namco for et *[[Tekken 5]]* nettsted på www.tekken.vg og også av nettstedet www.play.vg, som leverer muligheten for å spille klassiske videospill.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .vg whois informasjon 
* Registreringsnettsted for .vg domenet
Båtalen

**Båtalen** er en gammel lengdemålsehet som har vært brukt i Norge. Den svarer til 21 norske tommer eller 54,92445 cm, etter den dansk norske alna, men båtalna er inndelt i 20 tommer a 2,7462&nbsp;cm. Det finnes i hvert fall 2 gamle stikker med denne inndelinga og den dansk/norske alna. Måleenheten båtalen er utgangspunktet ved byggingen av tradisjonelle norske båttyper som oselvere og geitbåter. Også eldre nordlandsbåter er bygd på båtalna, i tillegg til jektene.

## Tabell over gamle norske enheter for lengde
Dajti

**Dajti** (albansk: *Dajt* eller *Dajti*) er et fjell i sentrale områder av Albania, like ved hovedstaden Tirana. Den høyeste toppen er 1&nbsp;613 moh. Om vinteren er fjellet ofte dekket av snø, og er et populært sted for albanere som sjelden ser snøfall. Fjellet er en del av fjellkjeden Kruja, som strekker seg fra Shkodër i nord og litt forbi Tirana i sør. 

Fjellsidene av fjellet er kledd med furu og bøk.
Yi

**Yi** kan bety:
* Yi (义), et begrep innen konfucianismen som omtrent betyr *rettskaffenhet* 
* Yi (彝), en etnisk gruppe i Kina
* Yi, språk
* Yi, et skriftsystem 
* Yi (夷), et gammelt folk som bodde østenfor Kina, se Dongyi
* Yi (彝), gammelt kinesisk drikkekar
* Yi (伊), en elv i Hunan i Kina
* Yi, en elv i Uruguay
* Yi (黟), et fylke i byprefekturet Huangshan i provinsen Anhui i Folkerepublikken Kina
* Yi (易), et fylke i byprefekturet Baoding i provinsen Hebei i Kina
* Yi (义), et fylke i byprefekturet Jinzhou i provinsen Liaoning i Kina
* Yi (益), en oldtidsprovins i det sentrale Sichuan i Kina
* Yi, i Korea en variant av etternavnet Lee.
Archer

**Archer** kan bety flere ting:

## Folk med etternavn Archer
* Anne Archer, amerikansk skuespiller
* Colin Archer, norsk båtbygger
* Frederick Scott Archer britisk fotografipioner
* Geoffrey Archer, britisk forfatter
* Gleason Archer sr., grunnlegger av Suffolk University
* Gleason Archer, Jr., amerikansk teolog
* Iain Archer, irsk musiker
* James Archer, skotsk maler
* James J. Archer, amerikansk general fra sørstatene under borgerkrigen
* Jeffrey Archer, britisk forfatter og politiker
* Thomas Archer, engelsk arkitekt
* Thomas Colin Archer, norsk generalløytnant

## Militære systemer
* Den britiske panserjageren Archer
* En av syv britiske orlogsfartøyer kalt HMS «Archer»
* Det australske orlogsfartøyet HMAS Archer
* AA-11 Archer Nato-navn for Vympel R-73 luft-til-luft-missil
* Det flernasjonale prosjektet ARCHER Artillerisystem

## Underholdning
* Den animerte TV-serien Archer

## Selskaper
* Archer, Globalt oljeserviceselskap notert på Oslo børs
Magnetic North Orchestra

**Magnetic North Orchestra** (etablert 1992) er et norsk jazzorkester, ledet av Jon Balke.  Det var opprinnelig et jazzensemble inspirert av Oslo 13, satt sammen med strykere og perkusjon  Dette er videre utviklet med fjorten strengemusikere fra Stavanger symfoniorkester i oppsetningen *Grand Magnetic* (2001), samt i en versjon med TrondheimSolistene.  Siden 2002 har de samarbeidet meget med Balke's Batagraf.  Besetningen har variert fra syv til tretten, og inkluderer (*Diverted travels*, 2004)
*jazz: Per Jørgensen trompet, Fredrik Lundin saksofon, Jon Balke piano
*streng: Bjarte Eike, Peter Spissky, Thomas Pitt
*perkusjon: Ingar Zach, Helge Norbakken

## Utgivelser
**Il cenone*.  Bestillingsverk Vossajazz (1992)
**Further* (ECM, 1992)
**Solarized* (Emarcy, 1999)
**Kyanos* (ECM, 2002)
**Diverted travels* (ECM, 2004)
**Live in [[Brussel]]s*.  Videodokumentar (Prospect Media, 2005)
**Magnetisk musiker* videoportrett laget av Audun Aagre (NRK, 2004)

## Referanser


## Eksterne lenker
* 
*
James Spader

**James Todd Spader** (født 7. februar 1960 i Boston i Massachusetts) er en amerikansk skuespiller. Han er mest kjent for sine eksentriske roller som i *[[Secretary]]*, *[[Sex, løgner og videotape]]*, *[[Stargate (film)|Stargate]]*, *[[Crash (1996)|Crash]], [[Boston Legal]] og sist i TV-serien [[The Blacklist]]*. Han har vunnet to Emmy Awards for sine roller i *Boston Legal* og *The Practice* som advokaten Alan Shore.

## Referanser


## Eksterne lenker
*
Yì (konfucianisme)

**Yì** er et viktig begrep innen konfucianismen. Det betyr *rettskaffenhet*, og innebærer rettferdig og passende oppførsel. Yì er ett av de to grunnleggende elementene i konfuciansk lære fra opprinnelsen av. Det andre er *[[rén (konfucianisme)|rén]]* eller *jén* (menneskelighet, godhet, innlevende velvilje overfor andre).

## På Konfucius' tid

*Yì* innebærer at man skal alltid handle rett og riktig, og slik som det som er passende ut fra situasjonen, uten makel og ved å oppriktig holde fast ved det ansvar man har overfor andre. Det situasjonsbestemte kan eksemplifiseres ved et sitat fra *[[Samtaler]]*, som er én av de konfucianske klassikere:

:*Mesteren sier: Når «veien» ([[dào]], den sanne vei) preger regjeringen, da skal du tale og handle på frimodig rettskaffent vis. Når «veien» ikke preger den, skal du handle rettskaffent, men tale med ydmykhet.

*Yì* ligger forut for [[Konfucius]] ([[551 f.Kr.|551]]–[[497 f.Kr.]]) i tid, men det var Konfucius' virke og undervisning som satte et skarpere fokus på prinsippet. Da ble *yì* en av [[de fem forordninger]], de fem konfucianske dygder som også skulle ligge til grunn og gjennomsyre for det gode statsstyre: *rén* (menneskelighet) *yì*, (rettskaffenhet), *lǐ (ritual/anbragthet), *[[zhī (konfucianisme)|zhī]]* (visdom) og *[[xīn (konfucianisme)|xīn]]* (troskap).

## Filosofene i hundreårene etter Konfucius
Filosofen Xunzi (eller Xun Qing, 313–238 f.Kr.) utviklet en modell der *yì* (og *rén*) ble trengt sterkt tilbake til fordel for verdiene *[[fǎ (konfucianisme)|fǎ]]* (lov) og *lǐ*. To av hans disipler, Han Fei og Li Si skulle med dette nye filosofiske paradigmet i bunnen ble de mest fremtredende eksponenter for legalismen som under Qin-dynastiet satte seg fore å utrydde alternative filosofiske retninger inklusive *rú* (konfucianismen). Av disse grunner ble Xunzi særlig siden etter Tang-dynastiets tid ikke lenger et akseptert synspunkt at Xunzi skulle ha vært en ekte eksponent for konfucianisme.

Den konfucianske filosofen Mengzi (372–289 f.Kr.) lærte at verdiene *rén*, *yì*, *lǐ* og *zhī* ikke blir innpodet i mennesket utenfra; det besitter allerede deres begynnelse (*duān*) fra fødselen av.

## Neokonfucianismen

Den tidlige neokonfucianeren Zhou Dunyi (1017–73) modifiserte *yì*s plass i verdisystemet. Han fremmet forståelsen av mennesket som universets høyeste vesen, og at det i seg selv var i besittelse av intelligens og bevissthet til å forstå de universelle prinsipper. De problemer som oppstod på den menneskelige arena kunne, likesom de gamle vise etter Zhous utlegning forklarte det, løses ved rett anvendelse av verdene *[[zhōng (konfucianisme)|zhōng]]* (middelveien), *[[chéng (konfucianisme)|chéng]]* (oppriktighet), *rén* og *yì*.

Det skulle bli Zhu Xi som utviklet neokonfucianismen i sin mer varige form, og i hans syntese av tidligere nykonfucianere beskriver han de verdier som utgjør de grunnleggende i menneskenaturen:*[[xīao]]* (barnlig pietet), *xīn* (lojalitet), *rén* (menneskelighet), *yì* (rettskaffenhet), *lǐ* (anbragthet) og *zhī* (visdom).
Offeret

***Offeret*** (originaltittel: *Offret*) er en svensk dramafilm fra 1986 regissert av Andrej Tarkovskij (hans siste før han døde).

## Handling
Handlingen finner sted på ei lita svensk øy. Alexander (Erland Josephson) er en gammel forfatter. Han skal snart feire fødselsdag. Han inviterer venner og kjente til en sammenkomst, men natta før bryter en gedigen atomkrig ut i Europa. Alexander, som er svært religiøs, ber til Gud om at krigen skal slutte. Hvis Herren oppfyller ønsket hans, lover Alexander at han skal ofre seg helt og utslette seg selv psykisk.

## Stil
### Ligner på Bergman
*Offeret* blir ofte sammenlignet med filmene til Ingmar Bergman. Tarkovskij har i denne filmen benyttet seg av flere av Bergmans medarbeidere, blant annet fotografen Sven Nykvist, skuespillerne Erland Josephson og Allan Edwall, samt scenografen Anna Asp.

### Fotografering
Fotografen Sven Nykvist benytter seg av lange og dvelende tagninger. Filmen åpner med en 9 minutter og 26 minutter lang tagning, som har rekorden som den lengste tagningen i en Tarkovskij-film. Tagninger som varer lengre enn 5 minutter er svært vanlig i denne filmen, og den består av tilsammen 115 tagninger (noe som er svært lite i en såpass langvarig film).

## Utmerkelser
BAFTA Awards
* Beste utenlandske film
Cannes filmfestival
* Beste kunstneriske arbeid (Sven Nykvist, fotografering)
* FIPRESCI-prisen
* *[[Grand Prix (Cannes filmfestival)|Grand Prix Spécial du Jury]]*
* Prize of the Ecumenical Jury
Guldbaggen
* Beste film
* Beste mannlige hovedrolle (Erland Josephson)
Valladolid International Film Festival
* Golden Spike

## Referanser


## Eksterne lenker
*
Boston Legal

***Boston Legal*** er en amerikansk TV-serie som ble sendt på ABC fra 2004 til 2008. 

Serien ble skapt av David E. Kelley som en spin-off av serien *[[The Practice]]*. Serien følger advokaten Alan Shore (James Spader) og hans kolleger ved firmaet Crane, Poole & Schmidt. Serien har skuespillere som Candice Bergen og William Shatner. 

I Norge ble serien vist på TV 2 Zebra.

## Handling
Serien er en spin-off av den langvarige TV-serien *The Practice* og følger hverdagen til Alan Shore og hans medarbeidere ved advokatforetaket Crane, Poole & Schmidt som hovedsakelig er lokalisert i Boston.

Alan Shore er bestevenn med grunnleggeren av advokatforetaket, Denny Crane, og har lenge vært foretakets beste advokat. Crane, Poole & Schmidt er et stort og respektert advokatforetak med avdelinger spredt over hele USA og med en rekke internasjonale lokasjoner.

## Skuespillere
* James Spader som Alan Shore (sesong 1–5)
* William Shatner som Denny Crane (sesong 1–5)
* Rhona Mitra som Tara Wilson (sesong 1 og 2)
* Candice Bergen som Shirley Schmidt (sesong 1–5)
* René Auberjonois som Paul Lewiston (sesong 1–3)
* Lake Bell som Sally Heep
* Mark Valley som Brad Chase
* Monica Potter som Lori Colson
* Julie Bowen som Denise Bauer
* Ryan Michelle Bathe som Sara Holt
* Justin Mentell som Garrett Wells
* Constance Zimmer som Claire Simms
* Craig Bierko som Jeffrey Coho
* Gary Anthony Williams som Clarence Bell
* Christian Clemenson som Jerry Espenson
* Taraji P. Henson som Whitney Rome
* Saffron Burrows som Lorraine Weller
* Tara Summers som Katie Lloyd
* John Larroquette som Carl Sack

## Referanser


## Eksterne lenker
*
Oddmund Finnseth

**Oddmund Jarle Finnseth** (født 11. februar 1957) er en norsk jazzmusiker (bass) og pedagog fra Sortland, kjent fra flere innspillinger.

Han er utdannet ved Jazzlinja (NTNU) (1986 - 89) og ble i studietiden med i Asmund Bjørkens orkester. Senere har han spilt på utgivelser med Bjørn Krokfoss' oktett og Marit Sandviks band Bossa Nordpå (1993–), der han skrev *Rannveigs samba* (2004). Ved to anledninger har Oddmund spilt med Count Basie Orchestra, hvor den siste gangen ga ham muligheten til fast bandplass. Han takket nei. Han var med i en Øystein Norvoll-ledet turne med Randy Johnston i regi av Nordnorsk jazzsenter (2002). 

Finnseth er tilknyttet Sortland videregående skole, Heggen videregående skole i Harstad, Sortland Storband, Steinar Kjeldsen kvartett, og var portrettert av Andreas Lunnan (Sølvsuper, NRK radio 2007). Oddmund Finnseth ble i 2015 tildelt Stubøprisen. I 2021 ga Oddmund ut platen «Dedications» på plateselskapet Finito Bacalao Records .

## Referanser
Paretodiagram

Et **Paretodiagram**, oppkalt etter Vilfredo Pareto, er et diagram som sorterer en mengde med data etter antall forekomster (frekvens). Diagrammet er ofte en kombinasjon av et *[[stolpediagram]]* hvor stolpene er sortert fra venstre til høyre avtagende etter verdi, og et *linjediagram* med kumulativ frekvens.  Paretodiagram er et viktig verktøy innen kvalitetskontroll.
Middlesbrough Ironopolis FC

**Middlesbrough Ironopolis Football Club** var et engelsk fotballag fra byen Middlesbrough. Klubben ble stiftet i 1889 og ble lagt ned allerede fem år senere i 1894. På denne korte tiden rakk klubben å vinne tre ligamesterskap i Northern League, to lokale cupmesterskap, i tillegg til å nå kvartfinalen i FA-cupen en gang.

Klubben ble stiftet av noen medlemmer i Middlesbrough FC, som på den tiden kun var en amatørklubb. Mennene som stiftet klubben ville at Middlesbrough skulle ha et profesjonelt fotballag, og dermed ble Middlesbrough Ironopolis stiftet. Klubbens første kamp var hjemme mot Gainsborough Trinity 14. desember 1889, i en kamp som endte 1-1.

Klubben spilte sine hjemmekamper på Paradise Ground, som lå omtrent på samme sted som Ayresome Park, hvor Middlesbrough FC senere spilte sine kamper.

Mellom 1890 og 1893 var Middlesbrough Ironopolis medlem i Northern League, og vant denne ligaen hvert år. I 1893 ble klubben valgt inn i The Football League. Den kommende sesongen ble de nummer 11 av 15 klubber i 2. divisjon.

I 1894 hadde Ironopolis store økonomiske problemer, og etter sesongslutt i mai samme år trakk de seg fra ligaen.

## Medaljer
* **1889/1890:** Cleveland Charity Cup – vinner
* **1890/1891:** Northern League Division One – vinner
* **1891/1892:** Northern League Division One – vinner
* **1892/1893:** Northern League Division One – vinner
* **1892/1893:** Cleveland Charity Cup – vinner

## Eksterne lenker
* Historien om Middlesbrough Ironopolis
Billy Johansson

**Karl Evald «Billy» Johansson** (født 29. oktober 1948, død 1. juni 2007 i Oslo) var en norsk musiker, skuespiller, designer og scenograf. I Tramteatret opptrådte han som rollefiguren **Billy Betong**. Han hadde også ansvaret for scenografi og dekorasjoner på en rekke norske filmer, blant dem:

* Veiviseren (1987)
* Telegrafisten (1993)
* Kristin Lavransdatter (1995)
* Jakten på nyresteinen (1996)
* Jeg er Dina (2001)
* Salmer fra kjøkkenet (2003)

I 2003 fikk Johansson Amandaprisens  fagpris «Gullklapperen» for sine bidrag til norsk film. 

Etter at Johansson fikk konstatert kreft på nyåret 2006, begynte han å male på heltid, og rakk før han døde å gjennomføre to separatutstillinger, på Ål og i Kragerø. 

Karl Evald Johansson sovnet stille inn på Hospice Lovisenberg, 1. juni 2007.
## Diskografi
### Tramteatret
* *[[Deep Sea Thriller …og enda mer]]* (1977)
* *[[Tramfart]]* (1978)
* *[[Back to the 80’s (album)|Back to the 80’s]]* (1980)
* *[[Pelle Parafins Bøljeband (album)|Pelle Parafins Bøljeband]]* (1981)
* *[[Tramteatret (album)|Tramteatret]]* (1982)
* *[[B-by-livet går sin gang]]* (1982)
* *[[Dagbladets Sommerkassett]]* (1983)
* *[[Det går alltid et korstog]]* (1983)
* *[[Beste sanger]]* (1984)
* *[[Drømmen om Elin (Tramteatret-album)|Drømmen om Elin]]* (1985)
* *[[Randi og Ronnis restaurant (musikkalbum)|Randi og Ronnis restaurant]]* (1986)
* *[[Tramteatrets krøniker]]* (1995)
* *[[25 beste]]* (2001)
* *[[40 beste (Tramteatret)|40 beste]]* (2003)
;Singler
* *Stem på meg!/Oj, vad det viftar* (1979)
* *(Her kommer) Pelle Parafins Bøljeband/Serum Serum* (1980)
* *Det er vår tur nå/Æ og du* (1981)
* *Tilbake til by'n/Til gleden* (1981)
* *Det enkleste er pistol/En mann* (1981)
* *Naken greve jager neger med øks/Sommervalsen* (1982)
* *B-by-livet går sin gang/Velkommen hjem min modige Kamelia* (1982)
* *Samba rundt gullkalven/Lyset skal komme* (1983)
* *Smakebiter fra Beste sanger* (1984)
* *Randi & Ronnys restaurant/Flom* (1986)
* *Tramteatrets krøniker &ndash; Serum serum* (1995)
### Deltar på
* Scandinavia Event: *[[We Love the 80's]]* (2014)
* MAI/Universal Music: *[[MAI 1973&ndash;1983]]* (2016)

## Referanser


## Eksterne lenker
*
Paradise Ground

**Paradise Ground** var hjemmebanen til den tidligere fotballklubben Middlesbrough Ironopolis. Stadionet hadde en kapasitet på 20&nbsp;000 tilskuere. Banen lå på samme sted som *Ayresome Park*, som var den tidligere hjemmebanen til Middlesbrough FC.
Fylkesvei 6490

**Fylkesvei 6490 (Fv6490)** går mellom Fannrem og Sjølberg i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 471 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* Kartverkets norgeskart
*
Jacob Stolt-Nielsen

**Jacob Stolt-Nielsen jr.** (født 12. mai 1931 i Haugesund, død 15. februar 2015 i Oslo) var en norsk skipsreder.

## Liv og virke
### Bakgrunn
Stolt-Nielsen jr. kom fra en rederfamilie. Både bestefaren Botolf Stolt-Nielsen (1863–1937) og faren Jacob Stolt-Nielsen sr. (1899–1974) var skipsredere. Jacob jr. bygde imidlertid i stor grad opp sitt eget konsern, Stolt-Nielsen SA, fra grunnen av til å bli et av verdens største rederier innen kjemikalietankere.

### Forretningsmann
Etter fullført handelsskole dro Stolt-Nielsen jr. til London for å arbeide innen skipsmekling. Han blei involvert i prosjekter med ombygging av oljetankere til såkalte parcel-skip, dvs båter som kunne flere ulike laster av flytende produkter. I 1959 kjøpte han sitt første egne skip og fikk det bygd om etter dette prinsippet. En regner dette som starten på konsernet.

Stolt-Nielsen jr. fortsatte på samme kurs, og etter hvert satsa han også på nybygg. Da det blei krise i skipsfartnæringen mot slutten av 1970-tallet, inngikk han et vellykka samarbeid med British Petroleum (BP), og rederiet fortsatte å vokse. I 1988 flytta firmaet til USA og det gikk på børs.

I tillegg til hovedvirksomheten med kjemikalietankere var konsernet lenge en av verdens største operatører innen undervannsoperasjoner gjennom Stolt-Nielsen Seaway (seinere Stolt Offshore). Dette videreføres nå av firmaet Acergy, og Stolt-Nielsen-konsernet har solgt seg ut av virksomheten. Gjennom datterselskapet Stolt Sea Farm drives ni oppdrettsanlegg i Norge, Portugal, Frankrike og Spania, pluss kaviarproduksjon i California. Selskapet er verdens største produsent av piggvar.

Stolt-Nielsen jr. leda konsernet fram til 2000, da han overlot sjefsstillinga til sønnen Niels Gregers. Jacob Stolt-Nielsen var imidlertid fortsatt styreleder fram til 2009, og deretter styremedlem. Han trakk seg først tilbake fra styret 15. desember 2014, 83 år gammel.
__NOTOC__
Stolt-Nielsen jr. var en av stifterne av Det Norske Oljeselskap.

I 2008 ble Stolt-Nielsen utnevnt til æresdoktor ved John B. Lacson Foundation Maritime University på Filippinene.
## Familie
Han var sønn av skipsreder Jacob Stolt-Nielsen (1899–1974) og Ruth Amlie (1906–97). I 1956 giftet han seg med Nadia Hayek (1935–) som han møtte i studietidens USA. Et relieff utført i bronse av Per Ung (født 1933) ble i 2001 avduket ved døren til Skimuseet.  I 2001 uttalte han at de hadde bodd fast i London i tyve år, og at de ellers eide et stort landsted i Slevikkilen og en olivengård i franske Grasse.

Sønnene Niels Gregers Stolt-Nielsen (født 1965) og Jacob B. Stolt-Nielsen (født 1963) er i dag i ledelsen. Datteren Lise (født 1959) ble gift med fast food-distributøren John Victor Holten fra Kristiansund, mens datteren Siri (født 1958) er London-bosatt kunstner og i sentralstyret for Human Rights Watch.
## Referanser


## Litteratur
* Kristian Ilner: *Jacob Stolt-Nielsen  – en gründer* 425 sider 2009 ISBN 978-82-419-0574-2
Stolt-Nielsen

**Stolt-Nielsen Ltd.**, tidligere **Stolt Tankers and Terminals**, er et norsk-luxemburgsk selskap som driver med shipping og oppdrett. Selskapet ble grunnlagt av haugesunderen Jacob Stolt-Nielsen (1931–2015) i 1959 og er registrert på Bermuda. Det er morselskap til Stolt-Nielsen Inc. i USA. 

Gruppen eier Stolt Tankers (omkring 150 skip), Stolthaven Terminals (omkring tyve depot over hele verden), Stolt Tank Containers (utleie av containere for kjemikalier og flytende matvarer som oljer og vin), Stolt Sea Farm (fiskeoppdrett), Stolt Bitumen Services (distribusjon av bitumen, et asfaltstoff) og Stolt-Nielsen Gas (siden 2007).

## Stolt Tankers
Et av underselskapene er Stolt Tankers, som ifølge firmaet i 2016 har rundt 150 tankskip. Blant de første var
*Stolt Avenir* (ex-*Fossvik*, kjøpt 1961), 
*Stolt Victor* (ex-*Ringerd*, kjøpt 1962),
*Stolt Condor*,
*Stolt Atlantic*.

Stolt Rhine (ship, 2011) 010 (cropped).JPG | Stolt Rhine (2011)
Stolt Confidence IMO 9102071 at Antwerp, Belgium 16-Sep-2005 (cropped).jpg | Stolt Confidence (1996)


## Referanser


## Eksterne lenker
* 
* 
*
Mark Evans

**Mark Whitmore Evans** (født 2. mars 1956) var bassist i det australske tungrockbandet AC/DC. 

Han var medlem fra 1975 til mai 1977, da han forlot bandet på grunn av «musikalske uenigheter» og uoverenstemmelser med brødrene Malcolm og Angus Young. Han ble erstattet av Cliff Williams. Fra 2017 er han bassist i det australske rockebandet Rose Tattoo.

## Diskografi (utvalg)
* AC/DC – *[[T.N.T. (album)|TNT]]* (1975)
* AC/DC – *[[High Voltage (internasjonal)|High Voltage]]* (1976)
* AC/DC – *[[Dirty Deeds Done Dirt Cheap]]* (1976)
* AC/DC – *[[Let There Be Rock]]* (1977)
* AC/DC – *[['74 Jailbreak]]* (1984)
* Finch – *Nothing to Hide* (1978)
* Contraband – *Contraband* (1979)
* Dave Tice & Mark Evans – *Brothers in Arms* (2011)

## Referanser


## Eksterne lenker
* 
*
Sleazerock

**Sleazerock** er en undersjanger eller en videreutvikling av glamrock og med røtter i rock and roll og påvirkning fra punk og hardrock. Sleazerock som begrep er engelsk, sammensatt av *sleaze* («skitten, ufyselig, korrupt, umoralsk») og *[[rock]]*. Det begynte i California og Storbritannia på 1980-tallet, og som musikalsk sjanger er det mest med holdning å gjøre enn spillestil. Sangene er i seg selv opprørske, aggressive og tidvis rett ut ekle.

Det var det amerikanske hardrock-bandet Guns N' Roses som først utviklet sjangeren. På 1980-tallet var glamrock/glam metal («pop-glam») den mest populære formen for hardrock, og sleazerock oppsto da som et alternativ, og var basert på mer tradisjonell hardrock enn glam-metal. Tross dette, har glam og sleaze mye samme opphav. Ironisk nok opererte mange av de samme bandene innen begge sjangrene. Ved siden av Guns N' Roses, er andre sleazeband Hanoi Rocks, Kiss, Alice Cooper, New York Dolls, Aerosmith, L.A. Guns og Vain.

## Referanser
.mn

**.mn** er Mongolias nasjonale toppnivådomene (ccTLD) for Internett. Det administreres av Datacom.

En del andrenivå-domener er reservert for spesiell bruk, så som:
* **.gov.mn** – regjeringsinstitusjoner
* **.edu.mn** – utdannelsesinstitusjoner
* **.org.mn** – non-profit organisasjoner

Den amerikanske staten Minnesota benytter seg også av domenet, men i begrenset omfang.

registreringsenheten krever vanligvis ikke spesifikke andrenivå domener. Per 2006 støtter registreringsenheten ennå ikke bruk av Internasjonaliserte domenenavn.

## Se også
* Domenenavn
* Landskoder (internett)
* Toppnivådomene

## Eksterne lenker
* .mn domenets navneregistreringsenhet
* IANA .mn whois informasjon
Skrumplever

**Skrumplever**, eller **levercirrhose** (av gresk *kirrhos* som betyr gul), er en leversykdom. Skrumplever består i at leverens celler gradvis ødelegges, slik at den ikke lenger kan utføre sine livsviktige funksjoner. Gulsott er et vanlig symptom. Innskrumpingen fører også til blokkering av portvenen, som fører blod til leveren, og som kan føre til væske i bukhulen (ascites eller bukvattersott). Skrumplever kan skyldes forskjellige leverlidelser, men mange giftstoffer tas opp og brytes ned i leveren, og det forklarer hvorfor leveren kan skades ved overbelastning eller forgiftning. Den vanligste årsak til skrumplever er misbruk av alkohol.
Dalen

**Dalen** er et tettsted og administrasjonssenteret i Tokke kommune i Telemark. Tettstedet har  innbyggere per 1. januar , og ligger lengst vest ved innsjøen Bandak, rundt og på elvedeltaet der elva Tokke har sitt utløp. Dalen er vestre ende av Telemarkskanalen, og tettstedet har derfor betydelig turisttilstrømming om sommeren. Blant de kjente turistfasilitetene er «eventyrhotellet» Dalen Hotel som stod ferdig i 1894 og veteranskipene MS «Henrik Ibsen» og MS «Victoria» som går på kanalen, mellom Dalen og Skien. 

Inne i fjellet ved Dalen ligger Tokke kraftverk. Tokkeverkene regulerer den øverste vestre greinen av Skiensvassdraget. De ble bygd ut i fire etapper og stod ferdig i 1979. Fra Hardangervidda og ned til Bandak er det et fall på 1&nbsp;000 meter. Fjellsidene på hver side av tettstedet er bratte og det er en serie med krappe hårnålssvinger på fylkesvei 450 både på nordsiden (mot Eidsborg og Høydalsmo) og sørsiden (mot Skafså og Åmdals Verk).

På begynnelsen av 1900-tallet ble en rekke molybden-forekomster utnyttet i Telemark, blant annet Dalen og Bandaksli.

Eidsborg stavkirke ligger nordøst for Dalen, langs fylkesvei 450.


File:No 7. Dalen, Thelemarken (I), 1896 - no-nb digifoto 20130402 00125 bldsa FA0176.jpg|«Dalen, Thelemarken 1896»
File:Dalen, Telemark, Norway, 1890s.jpg|Fotokrom (kolorert litografi) av Dalen i Tokke kommune i Telemark på 1890-tallet.
File:Dalen Hotell IMG 4773.jpg|Dalen hotell stod ferdig i 1894


## Referanser


## Eksterne lenker
* Informasjon om Dalen
Noatun (mytologi)

**Noatun** (norrønt: *Nóatún* – «skipstun»), er i norrøn mytologi guden Njords bopel. I *[[Gylvaginning]]* i *Den yngre Edda* er den beskrevet som «...på himmelen, der det heiter Noatun (Skipshamn)».

## Referanser
Herdis Maria Siegert

**Herdis Maria Siegert** (1955–2012) var en norsk fotograf. Hun var bostatt på Tjøme i Vestfold. Siegert arbeidet som fotokunstner fra 1970-årene. Hun vant Fotografiprisen i 2003. I 2007 hadde Siegert en stor utstilling på Haugar Vestfold Kunstmuseum i Tønsberg.

## Referanser
Europavei 95

**Europavei 95** går mellom St. Petersburg i Russland og Merzifon i Tyrkia.

Hele traséen: St. Petersburg – Pskov – Gomel – Kyiv – Odessa ... Samsun – Merzifon. Strekningen inkluderer en sjøforbindelse over Svartehavet mellom Ukraina og Tyrkia på rundt 731 km, denne blir ikke betjent. 

## Knutepunkter
}

|}

## Eksterne lenker
Fiskepinner

**Fiskepinner** eller **fiskefingre** er en matrett hovedsakelig bestående av hvit fisk. Andre vanlige ingredienser er hvetemel, maismel, vann, olje, gjær, bakepulver, salt og krydder. Fiskepinner er tilgjengelig som frossenvare i matbutikker.

Fiskepinner stammer fra England der de ble produsert for første gang den 26. september 1955 på en fabrikk i Norfolk. Produktet skal ha blitt utviklet delvis for å få avsetning på all torsken som ble fisket av yrkesfiskere. Briter spiser mer enn 1,5 millioner fiskepinner daglig (per 2015).

## Norge

I Norge vet man ikke eksakt når fiskepinner ble produsert for første gang, men fabrikanten Findus har bildemateriale som kan dateres tilbake til ca. 1955. 

Fiskepinner selges i dag under flere kjente varemerker og under de ulike matvarekjedenes egne varemerker.

## Referanser




## Eksterne lenker
*
Storumans lufthavn

**Storumans flygplats** er en flyplass som ligger i Storuman i Sverige (35 km fra Storuman by).

## Ruter og selskaper
Det er fra juni 2010 ingen planlagt flytrafikk ved flyplassen.

## Historie
Den ble bygget som en militær flybase (kalt Gunnarn), og dermed den relativt lange rullebanen. Planlagt passasjer-trafikk begynte i 1993. Regjeringen og luftfartsmyndighetene bestemte seg for ikke å støtte trafikken økonomisk fra høsten 2008. Årsaken er at Vilhelmina lufthavn ligger bare 75 km fra Storuman sentrum. Hemavan flyplass ligger også i Storuman kommune.

Flytrafikken kunne ikke fortsette uten offentlig støtte. Kommunen mente det var viktig å ha egen flyplass, og finansierte en flygeleder fra 2009. Den 18. januar 2010 besluttet Storuman kommune å slutte å støtte flytrafikken og å avslutte avtalen med Avion Express.  Trafikken fortsatte med bare en flytur per dag til juni 2010 da all planlagt trafikk endte.

## Referanser


## Kilder
*Storuman destinations 

## Eksterne lenker
* Flyplassens webbplass
Slaget ved Kasserinepasset

**Slaget om Kasserinepasset** fant sted under andre verdenskrig, under felttoget i Tunisia. Dette var et i en rekke slag som ble utkjempet om Kasserinepasset, en tre kilometer bred åpning i Atlasfjellene vest i Tunisia. Aksemaktenes styrker var fremst den tysk-italienske panserarmé (den reorganiserte tyske panserarmé i Afrika) under general Erwin Rommel og den femte panserarmé under general Hans-Jürgen von Arnim. Den allierte styrken kom for det meste fra 2. amerikanske korps under generalmajor Lloyd Fredendall, en del av den britiske 1. armé.

Slaget ved Kasserinepasset var det første større slaget mellom tyske og amerikanske styrker under andre verdenskrig. De uerfarne amerikanske troppene ble dårlig ledet, fikk store tap og ble presset over 80 kilometer tilbake fra sine utgangsposisjoner vest av passet ved Faid. Slaget har siden blitt omtalt som første gang amatørene møtte de profesjonelle. Etter slaget gjennomførste US Army en rekke endringer, fra organisering av enheter til skifte av kommandanter. I påfølgende møter med tyske soldater var de amerikanske styrkene merkbart bedre i kamp.

## Eksterne lenker

* Artikkel i Leaders & Battles Database (engelsk)
* Kasserine Pass Battles – ebok om slaget fra US Army (engelsk)
Europavei 20 (Danmark)

**E20** i Danmark er en vei som går mellom Esbjerg og Øresundsbroen i Danmark. Nesten hele strekningen er motorvei, og den er del av europavei 20.

## Knutepunkter
### Region Syddanmark
* Ferge fra Esbjerg havn til Fanø 
*Esbjerg   til Ribe
: *Esbjergmotorvejen*
* Esbjerg Ø
* Esbjerg N   til Viborg
* Skads 
* Korskro  til Aalborg og til Tønder  til Horsens
* Bramming
* Gørding
* Holsted
* Brørup
* Vejen
* Vejen Ø
* Lunderskov
* Lunderskov Ø  til Ribe
* Harte
* Kolding Vest   til Hamburg, felles trasé til Kolding Ø
:*Sønderjyske Motorvej*
* Kolding V
* Bramdrupdam
* Kolding Ø 
* Kolding   til Aalborg 
* Taulov
:*Taulovmotorvejen*
* Fredericia   
* Fredericia V
* Fredericia S  til Vejle

* Lillebæltbroen, 1 700 m, 600 m spenn
:*Fynske Motorvej*
* Middelfart
* Middelfart S
* Lillebælt
* Nørre Aaby
* Ejby
* Aarup
* Vissenbjerg

* Kildebjerg
* Odense V
* Odense SV
* Odense S  til Faaborg
* Odense SØ 
* Odense   *Svendborgmotorvejen* til Svendborg
* Tietgenbyen
* Langeskov
* Nyborg V  til Faaborg
* Nyborg Ø
* Knudshoved
* Storebæltbroen, Vestbroen 6 611 m

### Region Sjælland

*  Sprogø
* Storebæltbroen, Østbroen 6 760 m, 1 624 m spenn
* 
:*Vestmotorvejen*
* Halsskov 
* Korsør
* Tjæreby
* Vemmelev
* Slagelse V  til Kalundborg og  via  Næstved til Vordingborg
* Slagelse S 
* Slagelse Ø
* Sorø  til Holbæk
* Tuelsø
* Ringsted N
* Ringsted Ø  til Roskilde og til Næstved
* Borup
* Bjæverskov ()
* Vemmedrup
:*[[Køge Bugt Motorvejen]]*
* Køge Vest   til Rødby / til Gedser, felles trasé til Avedøre i København
* Køge
* Solrød S  til Roskilde
* Solrød N
* Karlslunde
* Greve S
* Greve C
* Greve N

### Region Hovedstaden
* Ishøj   til Ballerup og til København V
* Ishøj Strand
* Vallensbæk S  til Kongens Lyngby
:*Amagermotorvejen*
* Avedøre  / til Helsingør og til København N
* Gl. Køge Landevej (Hvidovre)
* Avedøre Holme
* København C
:*Øresundsmotorvejen*

* Ørestad
* Tårnby
*  V
* 
* Øresundstunnelen, 4 050 m
*  Peberholm, privat avkjørsel
* Øresundsbroen, 7 850 m
*  Grensen mot Sverige

## Referanser


## Se også
*Europavei 20
Iste

**Iste** er nedkjølt te, gjerne tilsatt isbiter, sitronsaft eller limejuice og litt sukker. Drikken skal ha blitt funnet opp i 1904 av den amerikanske kjøpmannen Richard Belchynden.

Denne drikken var populær som tørstedrikk for sjøfolk som seilte i varme farvann. Teen ga stimulans, sukkeret inneholdt energi og sitrussaften inneholdt C-vitamin. Den er lett å lage selv.

Alle slags teer kan brukes som råvare for iste, det er et spørsmål om smakspreferanser.

I tillegg til «ekte vare», hjemmelaget iste brygget og kjølt på ordinær måte, er fabrikkprodusert iste også blitt et viktig produkt i dagligvare-, servicehandel og kiosker - etter hvert også i Norge. Drikkeklar iste selger både i flasker og pappkartonger. Iste markedsføres også i pulverform pakket i poser, som røres ut i kaldt vann. 

## Iste av frukt og bær
På samme måte som varme drikker med uttrekk av frukter og bær feilaktig kalles *te* (jordbærte/sitronte) kalles de tilsvarende kalde drikkene iste. Populære smaker for denne type iste er i tillegg til de nevnte: Fersken, bringebær, mango og lime.

I tillegg til merker som Lipton og Snapples (Dr Pepper) har også TINE drikkeklar iste på markedet i Norge, både med te- og fruktsmaker.

## Se også
Iskaffe

## Referanser
John Alcock

**John Alcock** er navnet til flere personer:

* John Alcock (biskop) (ca. 1400&ndash;1500)
* John Alcock (flyver) (1892&ndash;1919)
Alderneys flagg

**Alderneys flagg** består av en hvit duk med et rødt kors der øyens våpen er satt inn på en skive over korsmidten. Flagget er i størrelsesforholdet 1:2. Det ble godkjent av dronning Elizabeth II 20. desember 1993, men daterer fra 1906. 

Det røde korset i hvit flaggduk, georgskorset, er Englands flagg og viser at Alderney er en besittelse under den engelske kronen. Alderneys våpen består av en opprett kronet løve som holder en kvist. I flagget er løven plassert på en grønn skive med ornamentert kant. 

## Litteratur
*Graham Bartram: *British Flags and Emblems*, 2004
Talk

**Talk** er et mineral med hvit eller lysegrønn farge. Den kjemiske formelen er Mg3Si4O10(OH)2. Hardheten etter Mohs skala er 1. Som tilsetningsstoff i matvarer betegnes talk med E-nummeret E 553b. Talkpulver er ofte brukt i kollisjonsputer for biler.

I Altermark nord for Ranafjorden i Nordland var det ei talkgruve (i drift 1932 - 2010).

Talk brukes til å lage blant annet kosmetikk og det som på svensk kalles *babypudder*, tradisjonelt kjent i Norge som talkumpulver. Mange produsenter av *babypudder* har gått bort fra bruk av talk på grunn av at det kan være kreftfremkallende. Spesielt bruk av talk på de ytre kjønnsorganene er klassifisert som mulig kreftfremkallende for mennesker. Spesielt er det risiko for eggstokkreft, som har vært mistenkt å ha sammenheng med slik eksponering.

## Referanser


## Se også
* Kleberstein

## Eksterne lenker
*
.ca

**.ca** er Canadas nasjonale toppnivådomene (ccTLD) for Internett. 

## Historie
Domenenavnet ble opprinnelig tildelt av Jon Postel, operatør ved Internet Assigned Numbers Authority (IANA), til John Demco fra University of British Columbia (UBC) i 1988. 

På den årlige canadiske internettkonferansen i Halifax, Nova Scotia i 1997, bestemte det canadiske internettsamfunnet å gjennomføre en reform av registreringsenheten for **.ca**, med det for øye å liberalisere registreringsprosedyrene og å oppnå en betydelig forbedring i behandlingstidene.

CIRA, (Canadian Internet Registration Authority) er et non-profit canadisk selskap som er ansvarlig for å betjene toppnivådomenet **.ca**  i dag. Det overtok betjeningen av **.ca** den 1. desember 2000 fra UBC.

## Registrering
Registranter kan enten registrere domener på andre nivå (f.eks. *example.ca*) eller på tredje nivå i et av de geografiske subdomenene på andre nivå som er definert av registreringsenheten (f.eks. *example.ab.ca*).

Alle **.ca** registreringer må bestilles gjennom en sertifisert registreringsenhet for domenenavnet.

### Subdomener på andre nivå
De ovenfor nevnte geografiske subdomenene på andre nivå er en historisk overlevning fra tiden før CIRA styrte **.ca**-domenet.  Føderalt inkorporerte selskaper kunne da ha et **.ca** domene, mens provinsielt inkorporerte selskaper måtte benytte provinsens eget domene, som **.mb.ca**.  For øyeblikket kan hvilket som helst selskap registrere et domene med et selvvalgt navn, direkte etterfulgt av **.ca**

* **.ab.ca** &mdash; Alberta
* **.bc.ca** &mdash; Britisk Columbia
* **.mb.ca** &mdash; Manitoba
* **.nb.ca** &mdash; New Brunswick
* **.nf.ca** &mdash; Newfoundland (nye registreringer aksepteres ikke lenger. Erstattet av *.nl.ca*)
* **.nl.ca** &mdash; Newfoundland og Labrador
* **.ns.ca** &mdash; Nova Scotia
* **.nt.ca** &mdash; Northwest Territories
* **.nu.ca** &mdash; Nunavut
* **.on.ca** &mdash; Ontario
* **.pe.ca** &mdash; Prince Edward Island
* **.qc.ca** &mdash; Quebec
* **.sk.ca** &mdash; Saskatchewan
* **.yk.ca** &mdash; Yukon (Registreringer aksepteres ikke lenger, domenet suspendert)

### Krav til lokal tilstedeværelse
Registranter av **.ca** domener må tilfredsstille krav om canadisk tilstedeværelse som definert av registreringsenheten. Eksempler på gyldig tilstedeværelse er:

* En canadisk borger over myndig alder. 
* En permanent bosatt innbygger i Canada, 
* En juridisk anerkjent canadisk organisasjon, 
* En innbygger tilhørende Canadas urinnvånere. 
* En indianerstamme som definert i den canadiske indianerloven.
* En utlending bosatt i Canada som innehar et registrert canadisk varemerke.
* Den canadiske regjering og dens avdelinger.
* Dronning Elizabeth II.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ca whois informasjon 
* CIRA – Det Canadiske Internettrregistreringskontor
* List of .ca sertifisert registrarer
* Kelly Sinoski, Vancouver Sun: *[http://www.canada.com/vancouversun/news/story.html?id=cb46afad-2966-413b-b1a7-751bb8d09e18 Skaperen av .ca feirer 20 år på nettet]*